10 



d'ymaginacions et pensees sur ce eues, en la parfin il conceut en soy 

 vne doctrine, qui selon son sens et entendement luy sembla estre necces- 

 saire et prouffitable pour enseigner et endotriner ung jeune prince ä se 

 bien gouuerner enuers dieu et le monde, laquelle doctrine il comprist en 

 viij chapitres, qui cy pres s'ensuiuent. 



cy fine le prologue de ce liuret intitule l'instruction d'ung jeune 



prince pour se bien gouuerner envers dieu et le monde. et contient viij 



chappitres particuliers, comme il apparra en la deducion de cest traictie. 



endlich das werk selbst, woraus genügen wird ein capitel 



ganz mitzutheilen (bl. 24b — 28a.) 



Commentroys et princes doiuent diligament entendre ä la conduite 

 et gouuernement de leurs finances. vij e chapitre. 



Qui congnoist la haultesse et magnificence qui appartient aux 

 princes, doit s§auoir que ä la conduite de leur estat appartient moult 

 grans finances, pour quoy princes, apres dieu serui et justice maintenue, 

 n'ont ä faire chouse plus neccessaire que de entendre diligamment ä la 

 conduite de leurs finances, et les proporcionner et departir par si bonne 

 et raizonnable maniere qu'ilz puissent viure du leur et de leurs anciennes 

 demaines. car c'est mal vescu, noime mais tres mal, quant princes ou 

 grans seigneurs ä l'occasion de leurs plaisances et legieres entreprinses 

 ou sumptueux estas, foulz dons , ou enrichir leurs mignonz, vendent 

 donnent et engaigent leurs tenemens rentes et reuenues, ou que a l'occa- 

 sion de ce prennent tailles aides ou exactions sur le pouure peuple, que 

 dieu leur a baillie en guarde; lesquelz selon dieu et raison ne doiuent 

 exactionner ne travaillier sy non pour leur propre deffence ou leur eui- 

 dent prouffit seulement, comme dit est, ou pour l'aliance et mariage de 

 leurs enfans. et pour entendre, ilz sont deulx manieres par lesquelles 

 princes et grans segneurs peuent venir a tresor. l'une est de se conduire 

 par rigle ordonnance et honnorable espargne, faire valoir ses demaines, 

 comme molins, estangs, riuieres, ports de mer, dicaiges, ou chouses sem- 

 blables, sans ä nul faire tort, et sur toutes chouses soy guarder d'em- 

 prendre guerre, ce n'est par aduis des estas de son pays, comme dit est. 

 car guerre est ung gouffre qui destruit et consomme toutes finances. 

 la seconde voye les assembler par tous moyens que malicieux saurront 

 ou pourrout auiser, soit par tailles, aides, toulieux et subuencions, empi- 

 rance de monnoyes, et toutes aultres nouuelletez, sans auoir reguart dont 

 il vient ne oü il est pris pitie ne compassion de nul. mais, mon chier 

 seigneur, soyes certain, quelque chouse que flateurs ne convoiteulx 

 puissent dire ou alleguer, que la finances ne tresors amassez par telz 

 voyes tyranniques, ne prinses sans iuste cause au desplaisir de leurs 



